Burning Daylight (sang)

«Burning Daylight» (norsk oversettelse: brennende dagslys) er en popballade fra 2023 med den nederlandske duoen Mia Nicolai og Dion Cooper. Sangen ble utgitt 1. mars 2023 og var Nederlands bidrag i Eurovision Song Contest 2023 i Liverpool.

Om sangen 
Bidraget er komponert av duoen selv, sammen Loek van der Grinten, Duncan Laurence som vant Eurovision Song Contest 2019 med «Arcade», og hans forlovede, Jordan Garfield. «Burning Daylight» handler om å falle, for deretter å reise seg igjen. Legge bak seg det vonde, og i stedet starte på nytt.

Sangen ble sendt inn til kringkasteren AVROTROS' konkurranse for å finne Nederlands bidag til Eurovision Song Contest 2023. Gjennom en intern utvelgelse besluttet kringkasteren at Mia Nicolai og Dion Cooper skulle representere landet. Avgjørelsen ble kunngjort 1. november 2022, og sangtittelen ble kunngjort seks dager etter.

Den 1. mars 2023 ble sangen offentliggjort og sluppet for strømming og nedlastning. 

«Burning Daylight» var Nederlands bidrag til Eurovision Song Contest 2023 i Liverpool. Sangen deltok i semifinale 1 tirsdag 9. mai 2023. Der ble den nummer 13 av 15 med kun 7 poeng. Sangen kvalifiserte seg dermed ikke til finalen lørdag 13. mai 2023. Dette var første gang på åtte år at Nederland ble slått ut i semifinalen.

Listeplasseringer

Referanser 

Bidrag til Eurovision Song Contest 2023
Nederlandske sanger
Sanger fra 2023
Nederlandsk musikk